stanford-oval/wikipedia huggingface dataset:
ปาเตรีย เอเอ็มวี
เวอร์ชัน > ปาเตรีย เอเอ็มวีเอกซ์พี

ใน ค.ศ. 2013 ปาเตรียได้เปิดตัวเวอร์ชันใหม่ของรถเกราะล้อยางแบบแยกส่วน ส่วนในเดือนมิถุนายน ค.ศ. 2014 ปาเตรียได้ประกาศชื่อสำหรับยานเกราะขับเคลื่อนแปดล้อรุ่นต่อไป นั่นคือ ปาเตรีย เอเอ็มวีเอกซ์พี ซึ่งย่อมาจากเอกซ์ตราเพย์โหลด, เอกซ์ตราเพอร์ฟอร์มานซ์ และเอกซ์ตราโพรเทคชัน
ในเดือนพฤศจิกายน ค.ศ. 2017 ประเทศสโลวาเกียเป็นประเทศแรกที่ได้รับรถเกราะล้อยางแบบแยกส่วนรุ่นใหม่ ภายใต้โครงการความร่วมมือกับประเทศฟินแลนด์ ในความพยายามที่จะแทนที่รถรบทหารราบบีวีพี-1 และบีวีพี-2 ของโซเวียต
เวอร์ชัน > รุ่นประจำชาติ

รุ่นสโลวีเนีย "สคอฟ สวารัน" ใช้ประตูไฮดรอลิกที่ออกแบบมาเป็นพิเศษ ประตูใหม่ยังมีพื้นที่สำหรับบรรทุกกระสุนเพิ่มเติม, อาวุธต่อต้านรถถังแบบอาร์พีจีสองกระบอก และปืนกลอเนกประสงค์หนึ่งกระบอก
รุ่น 'แบดเจอร์' ของแอฟริกาใต้ ติดตั้งชุดเกราะใต้พื้นจากแลนด์โมบิลิตีเทคโนโลยีส์ (LMT) และป้อมต่อสู้แบบแยกส่วน (MCT) ของเดเนลแลนด์ซิสเด็มส์ ซึ่งได้นำเสนอในรุ่นย่อยคือ แบบหมวด, สนับสนุนการยิง, ปืนครก, บัญชาการ และขีปนาวุธ
รุ่นของสหรัฐอาหรับเอมิเรตส์นั้นยาวขึ้นเล็กน้อย (ยาวกว่า 0.4 เมตร) เพื่อให้พอดีกับป้อมปืนบีเอ็มพี-3 ที่มีเนื้อที่มากขึ้น และจำนวนทหารเท่ากับรุ่นรถเกราะล้อยางแบบแยกส่วนดั้งเดิม
เวอร์ชัน > รุ่นประจำชาติ > ฮาวอค (สหรัฐ)

ปาเตรีย และล็อกฮีด มาร์ติน ตกลงร่วมมือกันในการชิงชัยสำหรับโครงการเอ็มพีซี (รถลำเลียงพลนาวิกโยธิน) ของนาวิกโยธินสหรัฐที่ได้รับการกำหนดให้แทนที่แอลเอวี-25 ซึ่งเหล่านาวิกโยธินสหรัฐวางแผนที่จะได้รับรถลำเลียงพลนาวิกโยธิน 600 คัน ทางปาเตรียจะส่งมอบรถเกราะล้อยางแบบแยกส่วนขับเคลื่อนแปดล้อ ส่วนล็อกฮีด มาร์ติน ซิสเต็มส์อินทริเกชัน เป็นผู้รับผิดชอบข้อเสนอของรถลำเลียงพลนาวิกโยธิน เช่นเดียวกับการรวมระบบ, ระบบความอยู่รอด, สายการผลิตของสหรัฐ และเครือข่าย รวมถึงโลจิสติกส์ ซึ่งในเดือนสิงหาคม ค.ศ. 2012 นาวิกโยธินให้สัญญากับล็อกฮีดสำหรับการพัฒนายานพาหนะของพวกเขาที่เรียกว่าฮาวอค
เพื่อป้องกันการโจมตีของทุ่นระเบิด ฮาวอคจะใช้ 'ซับเฟรม' แทนตัวถังรูปตัววี เมื่อวันที่ 3 เมษายน ค.ศ. 2013 ฮาวอคประสบความสำเร็จเสร็จสิ้นในการทดสอบสะเทินน้ำสะเทินบกในฐานะส่วนหนึ่งของการประเมินผลสำหรับโครงการรถลำเลียงพลนาวิกโยธิน
รถลำเลียงพลนาวิกโยธินถูกระงับในเดือนมิถุนายน ค.ศ. 2013 และเริ่มใหม่ในเดือนกุมภาพันธ์ ค.ศ. 2014 จากนั้นได้ปรับโครงสร้างใหม่เป็นระยะที่ 1 ของโครงการยานรบล้อยางสะเทินน้ำสะเทินบก (ACV) ซึ่งรวมรายการคู่แข่งของรถลำเลียงพลนาวิกโยธินก่อนหน้านี้
ในช่วงฤดูร้อน ค.ศ. 2013 ฮาวอคได้ทำการทดสอบระบบป้องกันได้สำเร็จในระหว่างการทดสอบการระเบิดหลายครั้ง รถคันนี้เสร็จสิ้นการทดสอบระบบป้องกันตามเกณฑ์และวัตถุประสงค์ทั้งหมดโดยมีเครื่องมือบ่งชี้ว่าไม่มีการบาดเจ็บใด ๆ ที่จะส่งผลต่อลูกเรือสามนาย และนาวิกโยธินปลดประจำการ 9 นาย ล็อกฮีดยังส่งรายงานที่แสดงให้เห็นถึงความคล้ายคลึงกันระหว่างฮาวอคกับยานพาหนะของเหล่านาวิกโยธินอื่น ๆ โดยมีวัตถุประสงค์เพื่อลดต้นทุน, ข้อกำหนดในการฝึก และความต้องการด้านการส่งกำลังบำรุง
ล็อกฮีดฮาวอค เอเอ็มวี สำเร็จในหลักสูตรเส้นทางภูเขาบัตต์ของศูนย์ทดสอบยานยนต์เนวาดาในเดือนกันยายน ค.ศ. 2014 ซึ่งล็อกฮีดวางแผนที่จะเสนอฮาวอคในโครงการยานรบล้อยางสะเทินน้ำสะเทินบกระยะที่ 1 ของเหล่านาวิกโยธิน และมอบยานพาหนะ 16 คันเพื่อทดสอบเมื่อมีคำขอสำหรับข้อเสนอ (RFP) ในต้น ค.ศ. 2015 อย่างไรก็ตาม ในเดือนกรกฎาคม ค.ศ. 2015 ความร่วมมือระหว่างปาเตรียกับล็อกฮีด มาร์ติน ได้สิ้นสุดลง และฮาวอคไม่ได้รับการเสนอให้เข้าร่วมโครงการยานรบล้อยางสะเทินน้ำสะเทินบก
ประวัติการรบ

เหล่ากองกำลังภาคพื้นดินโปแลนด์ ซึ่งเป็นส่วนหนึ่งของกองกำลังสนับสนุนด้านความมั่นคงนานาชาติได้ปฏิบัติการยานพาหนะคาเทออ โรโซมัค 35 คัน (ภายหลังเพิ่มเป็น 128 คัน) รวมถึงการส่งกลับสายแพทย์ 5 คันในประเทศอัฟกานิสถานตั้งแต่ ค.ศ. 2007 รถลำเลียงพลหุ้มเกราะดังกล่าวได้รับการติดตั้งเกราะผสมเหล็กกล้าเพิ่มเตืม ครั้นในช่วงต้น ค.ศ. 2008 โรโซมัคของโปแลนด์ที่ประจำการในประเทศอัฟกานิสถาน (รุ่นที่อัปเกรดเกราะ) ได้ถูกโจมตีโดยกลุ่มกบฎตอลิบาน ยานพาหนะนี้ถูกยิงด้วยจรวดอาร์พีจี-7 แต่สามารถยิงกลับ และกลับสู่ฐานโดยไม่ต้องให้การช่วยเหลือใด ๆ ส่วนในเดือนมิถุนายน ค.ศ. 2008 โรโซมัคถูกโจมตีโดยกลุ่มตอลิบาน และถูกโจมตีใส่เกราะหน้าของมัน ซึ่งไม่สามารถเจาะเกราะได้ อย่างไรก็ตาม ใน ค.ศ. 2009 มีรายงานว่าทหารคนแรกถูกสังหารขณะเดินทางในโรโซมัคหลังจากระเบิดแสวงเครื่องระเบิดใต้รถ และบดขยี้พลปืนที่ยืนอยู่ในป้อมปืนที่เปิดอยู่ ทั้งนี้ การระเบิดที่คล้ายกันซึ่งเกิดจากทุ่นระเบิดและระเบิดแสวงเครื่องได้เคยเกิดขึ้นมาก่อน แม้ว่าจะล้มเหลวในการสร้างความเสียหายให้แก่ผู้บาดเจ็บ
ในเดือนตุลาคม ค.ศ. 2010 หมวดยานยนต์สวารันได้รับการส่งไปยังประเทศอัฟกานิสถานเพื่อสนับสนุนทีมพี่เลี้ยงและประสานงานปฏิบัติการของสโลวีเนีย
แหล่งข้อมูลอื่น

Patria AMV official website
รถเกราะล้อยางแบบแยกส่วนของโครเอเชีย ที่ห้องด้านหลัง (ป้อมปินไม่ใหญ่นัก)
รถเกราะล้อยางแบบแยกส่วนของฟินแลนด์พร้อมป้อมปืนครกอามอส
แบดเจอร์ ซึ่งเป็นรุ่นพิฆาตรถถังของแอฟริกาใต้ พร้อมด้วยปืนใหญ่ขนาด 30 x 173 มม. และปืนครก 60 มม. ที่สามารถติดตั้งในป้อมปืนต่อสู้แบบแยกส่วนได้
รถเกราะล้อยางแบบแยกส่วนของสโลวีเนีย
แบดเจอร์ของแอฟริกาใต้พร้อมป้อมปืนดีแอลเอส เอ็มซีที-30
ปาเตรีย เอเอ็มวี เวอร์ชันโปแลนด์ ที่รู้จักกันในชื่อคาเทออ โรโซมัค แบบเอ็ม1เอ็ม ในประเทศอัฟกานิสถาน
แผนที่ของปาเตรีย เอเอ็มวี ประจำการเป็นสีน้ำเงิน
ปาเตรีย เอเอ็มวี แห่งกองทัพสาธารณรัฐโครเอเชีย
ปาเตรีย เอเอ็มวี ของสวีเดน
อาเตเนวุลรอมึน

| อาเตเนวุลรอมึน |
| --- | --- |

th
ข้อมูลทั่วไป
สถาปัตยกรรม: นีโอคลาสสิก
ที่อยู่: ถนนฟรังกลิน nr. 1-3, แขวง 1
เมือง: บูคาเรสต์
ประเทศ: โรมาเนีย
พิกัด: 44°26′29″N 26°05′50″E﻿ / ﻿44.4413°N 26.0973°E﻿ / 44.4413; 26.0973
เปิดใช้งาน: 1888
เจ้าของ: สมาคมฟิลฮาร์มอนิกโรมาเนีย
การออกแบบและการก่อสร้าง
สถาปนิก: ปอล หลุยส์ อาลแบร์ กาเลอรง
ข้อมูลอื่น
ความจุ: 794 ที่นั่ง
เว็บไซต์
fge.org.ro
อาเตเนวุลรอมึน (โรมาเนีย: Ateneul Român) เป็นโถงแสดงดนตรีในใจกลางกรุงบูคาเรสต์และเป็นภูมิสัญลักษณ์แห่งหนึ่งของเมืองหลวงของประเทศโรมาเนีย เปิดมาตั้งแต่ปี 1888 และเป็นโถงแสดงดนตรีที่มีเกียรติมากที่สุดของบูคาเรสต์ รวมถึงเป็นที่ตั้งของวงฟิลฮาร์มอนิก "จอร์เจ เอเนสกู" และเป็นที่จัดงานเทศกาลจอร์เจ เอเนสกู
ประวัติศาสตร์

ในปี 1865 บุคคลสำคัญในสายวัฒนธรรมและศิลปวิทยาการอย่างกอนสตันติน เอซาร์กู, วาซีเล อาเลกซันเดรสกู อูเรกียา และนีกอลาเอ เกรตซูเลสกู ได้ก่อตั้งสมาคมวัฒนธรรมอาเตเนวุลรอมึน (Romanian Athenaeum Cultural Society) และได้ให้มีการก่อสร้างอาคารอาเตเนวุลรอมึนชึเนเพื่ออุทิศแก่ศิลปวิทยาการขึ้นในบูคาเรสต์
อาคารเป็นผลงานออกแบบของปอล หลุยส์ อาลแบร์ กาเลอรง สถาปนิกชาวฝรั่งเศส บนที่ดินของตระกูลเวอเกอเรสกู และเปิดในปี 1888 กระนั้นงานก่อสร้างยังคงดำเนินไปจนถึงปี 1897 ส่วนหนึ่งของเงินทุนก่อสร้างมาจากการบริจาคของสาธารณชนตลอด 28 ปี ด้วยคำขวัญว่า "บริจาคหนึ่งเลวูเพื่ออาตาเนว!" ("Dați un leu pentru Ateneu!")
มีการซ่อมแซมอาคารครั้งใหญ่ในปี 1992 และได้ว่าจ้างจิตรกรซิลวียู เปเตรสกู ให้ทำงานซ่อมแซมภาพเขียน การซ่อมแซมครั้งใหญ่นี้ยังซ่อมแซมโครงสร้างของอาคารที่เสี่ยงต่อการถล่ม ใช้มูลค่าไปรวม 9 ล้านยูโร ครึ่งหนึ่งจากรัฐบาลและครึ่งหนึ่งจากสภายุโรป
อาสนวิหารนักบุญจอร์จ (ตีมีชออารา)

| อาสนวิหารนักบุญจอร์จ |
| --- | --- |
Catedrala Sf. Gheorghe

ศาสนา
ศาสนา: โรมันคาทอลิก
สถานะองค์กร: อัครสังฆมณฑลโรมันคาทอลิกตีมีชออารา
ผู้อุปถัมภ์: นักบุญจอร์จ
ปีที่อุทิศ: 1803
สถานะ: เปิด
ที่ตั้ง
ที่ตั้ง: จัตุรัสสหภาพ ตีมีชออารา
พิกัดภูมิศาสตร์: 45°45′29″N 21°13′49″E﻿ / ﻿45.75806°N 21.23028°E﻿ / 45.75806; 21.23028
สถาปัตยกรรม
สถาปนิก: Joseph Emanuel Fischer von Erlach
รูปแบบ: บาโรก
ลงเสาเข็ม: 1736
เสร็จสมบูรณ์: 1774
ลักษณะจำเพาะ
ความยาว: 55 m
ความกว้าง: 22 m
ความสูงสูงสุด: 35.5 m
โดม: 2
วัสดุ: อิฐ
อาสนวิหารนักบุญจอร์จ (โรมาเนีย: Catedrala Sf. Gheorghe) หรือเรียกด้วยภาษาปากว่า โดมโรมันคาทอลิก (โรมาเนีย: Domul Romano-Catolic) เป็นอาสนวิหารประจำอัครสังฆมณฑลโรมันคาทอลิกตีมีชออารา และเป็นจุดหมายตาสำคัญของเมือง อาสนวิหารอุทิศแด่นักบุญจอร์จ และสร้างขึ้นในปี 1736 ถึง 1774 อาสนวิหารถือเป็นศาสนสถานที่สร้างด้วยสถาปัตยกรรมบาโรกที่ใหญ่ที่สุดเป็นอันดับสองของยุโรปตะวันออกเฉียงใต้ รองมาจากอาสนวิหารบาซิลิกาแห่งโอราเดีย พิธีสักการะจัดในอาสนวิหารเป็นภาษาฮังการี, เยอรมัน และ โรมาเนีย
ประวัติศาสตร์

การก่อสร้างอาสนวิหารสามารถแบ่งออกเป็นสองช่วง คือในปี 1736–1751 และ 1755–1774 เข้าใจกันว่าผู้ร่างแบบของอาสนวิหารคือ Joseph Emanuel Fischer von Erlach ผู้ซึ่งในเวลานั้นเป็นผู้อำนวยการสำนักก่อสร้างหลวงในเวียนนา และผู้เชี่ยวชาญด้านสถาปัตยกรรมบาโรก อย่างไรก็ตามไม่มีหลักฐานลายลักษณ์อักษรที่ยืนยันข้อเท็จจริงนี้ปรากฏ เอกสารจากศตวรรษที่ 18 ชื่อว่า Wienerische Diarium ระบุว่าแปลนของอาสนวิหารร่างขึ้นโดย Johann Jakob Schellbauer ที่ปรึกษาประจำนครเวียนนา อาสนวิหารประจำอัครสังฆมณฑลแห่งเดิมอยู่ที่เซนัด ซึ่งต่อมาถูกถล่มโดยพวกเติร์ก และได้ย้ายไปยังเซเกด ในปี 1733 จักรพรรดิชาลส์ที่หกได้ย้ายอาสนวิหารประจำอัครสังฆมณฑลมายังตีมีชออารา ในสมัยบิชอปของ Adalbert von Falkenstein [de] ซึ่งเป็นที่มาของการก่อสร้างอาสนวิหารขึ้น พิธีวางศิลาฤกษ์มีขึ้นในวันที่ 6 สิงหาคม 1736 หลังก่อสร้างได้หนึ่งปีก็ต้องหยุดก่อสร้างไปเพราะสงครามกับเติร์ก หลังการเสียชีวิตของ Adalbert von Falkenstein ในปี 1739 Nikolaus Stanislavich [de] ผู้หลบหนีดติร์กมาจากกราอีโอวาได้สืบทอดตำแหน่งและมีคำสั่งให้กลับมาก่อสร้างต่อ การก่อสร้างดำเนินไปมากที่สุดในปี 1746–1747 ต่อมา บิชอป Franz Anton Engl von Wagrain [de] ผู้สืบตำแหน่งคนต่อมา ได้ผลักดันการก่อสร้างอาสนวิหารต่อไปอีกในปี 1751–1752 ในวันที่ 8 กันยายน 1754 (ตรงกับวันฉลองการสมภพของแม่พระมารีย์) บิชอปได้จัดพิธีมิสซาแรกขึ้นที่อาสนวิหาร ถึงแม้ว่าในเวลานั้นอาสนวิหารจะก่อสร้างเสร็จไปเพียงครึ่งเดียว และใช้เพิงไม้กั้นอีกครึ่งหนึ่งที่ยังก่อสร้างอยู่ออก พิธีมิสซาโซเลมน์มีขึ้นด้วยเริ่มแสดงดนตรี Missa in honorem Sanctissimae Trinitatis ผลงานประพันธ์ของ Michael Haydn ให้กับโอกาสนี้เป็นพิเศษ
การก่อสร้างในระยะที่สองมีขึ้นในปี 1755 ถึง 1774 ภายใต้การดูแลของวิศวกร Carl Alexander Steinlein และ Johann Theodor Kostka Edler ในการก่อสร้างระยะสองนี้ได้มีการต่อเติมส่วนที่ขาดหายไปของอาสนวิหาร, สร้างหอคอยสองหอจนเสร็จ และสานต่องานประดับหินในบริเวณเนฟจนเสร็จ ฟาซาดของหอคอนและโถงทางเข้าเป็นส่วนที่ได้รับการใส่ใจมากในการก่อสร้างเป็นพิเศษ ทั้งสองส่วนได้กลายมาเป็นลักษณะสำคัญที่โดดเด่นของอาสนวิหารสืบเนื่องต่อมา ในปี 1761 หอคอยสร้างแล้วเสร็จ แต่คลุมไว้ด้วยไม้กระดาน (clapboards) เพราะการก่อสร้างโดมทองแดงใช้ทุนสูงเกินไปกว่าที่ราชสำนักที่เวียนนาจะอุดหนุนให้ได้ Carl Joseph Römmer ได้เสนอการปรับปรุงแก้ไขแปลนอาสนวิหารในศตวรรษที่ 18 ที่ซึ่งเขาเสนอให้สร้างปอร์ตีโกเพิ่มเข้ามา พิธีอุทิศอาสนวิหารแด่นักบุญจอร์จ มีขึ้นในวันที่ 24 เมษายน 1803 ตรงกับหนึ่งวันหลังวันฉลองของนักบุญจอร์จ องค์อุปถัมภ์แห่งอาสนวิหาร ผู้ประกอบพิธีเสกอาสนวิหารคือบิชอป Ladislaus Kőszeghy von Remete [de]
ในปี 1756 อาสนวิหารได้รับการยกระดับขึ้นเป็นโบสถ์แรกแห่งตีมีชออารา (first church of Timișoara) โดยดำริจากจักรพรรดินี Maria Theresa ในปี 1788 ถึง 1790 ที่ซึ่งมีการรบกับเติร์ก อาสนวิหารถูกใช้เป็นโกดังเก็บเหลือและเสบียงของกองทัพ และในการยึดนครตีมีชออาราเมื่อปี 1849 อาสนวิหารถูกใช้งานเป็นที่พักพิงของพลเมือง ในเหตุการณ์เดียวกันนี้ อาสนวิหารยังถูกโจมตีอย่างหนัก มีการทิ้งระเบิดทะลุหลังคาของอาสนวิหาร ในตอนนั้นพลเมืองที่หลบภัยในอาสนวิหารต้องหนีลงไปในสุสานใต้ดินของอาสนวิหาร ที่ซึ่งไว้ร่างของบิชอปและศาสนบุคคลที่สำคัญแห่งเซนัด กับขุนนางมากมาย
เทศมณฑลมารามูเรช

| เทศมณฑลมารามูเรช Județul Maramureș |
| --- | --- |
เทศมณฑล
(บนไปล่างและซ้ายไปขวา) อารามเบอร์ซานา, สุสานชื่นบาน, เบรบ, พิพิธภัณฑ์หมู่บ้านมารามูเรช, นครซีกีเยตูมาร์มัตซีเยย์, โบสถ์ไม้บูเดชต์ฌอซัน, โบสถ์ไม้เขาเยวุด, โบสถ์ไม้ปอเยนีเลอีเซย์, นครบายามาเร
   ธง ตราอาร์ม
ที่ตั้งเทศมณฑลมารามูเรชในประเทศโรมาเนีย
ประเทศ:  โรมาเนีย
ภูมิภาคการพัฒนา1: นอร์ด-เวสต์
ภูมิภาคทางประวัติศาสตร์: มารามูเรช
ที่ตั้งเทศมณฑล: บายามาเร
พื้นที่
 • ทั้งหมด: 6,304 ตร.กม. (2,434 ตร.ไมล์)
อันดับพื้นที่: ที่ 15
ประชากร (2021-12-01)
 • ทั้งหมด: 452,475 คน
 • อันดับ: ที่ 17
 • ความหนาแน่น: 72 คน/ตร.กม. (190 คน/ตร.ไมล์)
เขตเวลา: UTC+2 (เวลายุโรปตะวันออก)
 • ฤดูร้อน  (เวลาออมแสง): UTC+3 (เวลาออมแสงยุโรปตะวันออก)
รหัสโทรศัพท์: (+40) 262 หรือ (+40) 362
รหัส ISO 3166: RO-MM
จีดีพี: 3.018 พันล้านดอลลาร์สหรัฐ (2015)
จีดีพีต่อหัว: 5,844 ดอลลาร์สหรัฐ (2015)
เว็บไซต์: คณะกรรมการเทศมณฑล ศาลากลางเทศมณฑล
1ภูมิภาคการพัฒนาของโรมาเนียไม่มีบทบาทด้านการบริหาร โดยได้รับการจัดตั้งขึ้นเพื่อให้สอดคล้องกับเขตการปกครองระดับ NUTS-II ของประเทศสมาชิกสหภาพยุโรปและเป็นพื้นฐานสำหรับการพัฒนาเงินทุนภายใต้การทำงานร่วมกันและวัตถุประสงค์ของนโยบายภูมิภาคของสหภาพยุโรป
มารามูเรช (โรมาเนีย: Maramureș, ออกเสียง: [maraˈmureʃ] ( ฟังเสียง)) เป็นเทศมณฑลในประเทศโรมาเนีย ตั้งอยู่ในภูมิภาคมารามูเรชและมีศูนย์กลางการปกครองคือเมืองบายามาเร ประชากรตามสำมะโนปี 2021 อยู่ที่ 452,475 คน และความหนาแน่นประชากรอยู่ที่ 71.8/กม.2 (185.9/ตร. ไมล์)
เจ้าหญิงมาเรียแห่งโรมาเนีย

| เจ้าหญิงมาเรียแห่งโรมาเนีย |
| --- | --- |

ประสูติ: 13 กรกฎาคม พ.ศ. 2507 (60 ปี) โคเปนเฮเกน ประเทศเดนมาร์ก
พระสวามี: คาซิมีร์ มิสคอว์สกี
ราชวงศ์: โฮเฮนโซลเลิร์น-ซิกมาริงเง็น
พระบิดา: มีไฮที่ 1 แห่งโรมาเนีย
พระมารดา: สมเด็จพระราชินีอานาแห่งโรมาเนีย
เจ้าหญิงมาเรียแห่งโรมาเนีย (โรมาเนีย: Principesa Maria a României, fostă Principesă de Hohenzollern) ประสูติเมื่อวันที่ 13 กรกฎาคม พ.ศ. 2507 ที่เมืองโคเปนเฮเกน ประเทศเดนมาร์ก เป็นพระราชธิดาองค์สุดท้องในสมเด็จพระราชาธิบดีมีไฮที่ 1 แห่งโรมาเนียกับสมเด็จพระราชินีอานาแห่งโรมาเนีย
ในวันที่ 16 กันยายน พ.ศ. 2538 ในนครนิวยอร์ก สหรัฐ เจ้าหญิงมาเรียทรงอภิเษกสมรสกับคาซิมีร์ มิสคอว์สกี ชาวโปแลนด์ซึ่งเป็นนิกายโรมันคาทอลิก ทำให้เจ้าหญิงมาเรียทรงสูญเสียลำดับการสืบราชบัลลังก์อังกฤษ ทั้งคู่ทรงหย่าร้างใน พ.ศ. 2546 ไม่มีพระโอรส-ธิดา
พระอิสริยยศ

| ธรรมเนียมพระยศของ เจ้าหญิงมาเรียแห่งโรมาเนีย |
| --- | --- |
การทูล: ใต้ฝ่าพระบาท (Her Royal Highness)
การแทนตน: ข้าพระพุทธเจ้า
การขานรับ: พะยะค่ะ/เพคะ (Your Royal Highness)
เจ้าหญิงมาเรียแห่งโรมาเนีย เจ้าหญิงแห่งโฮเฮนโซลเลิร์น-ซิกมาริงเงิน (Her Royal Highness Princess Maria of Romania, Princess of Sigmaringen, 13 กรกฎาคม พ.ศ. 2507 – 10 พฤษภาคม พ.ศ. 2554)
เจ้าหญิงมาเรียแห่งโรมาเนีย (Her Royal Highness Princess Maria of Romania, 10 พฤษภาคม พ.ศ. 2554 – ปัจจุบัน)
อารามวอรอเนตส์

| --- | --- |

ข้อมูลทั่วไป
ชื่อเต็ม: อารามวอรอเนตส์
ชื่ออื่น: "โบสถ์น้อยซิสทีนแห่งตะวันออก"
นิกาย: ออร์ทอดอกซ์โรมาเนีย
ตั้งขึ้นเมื่อ: 1488
ถวายแด่: นักบุญจอร์จ
บุคคลที่เกี่ยวข้อง
ผู้ก่อตั้ง: ชเตฟันมหาราชแห่งมอลเดเวีย
สถาปัตยกรรมและการก่อสร้าง
รูปแบบสถาปัตยกรรม: มอลเดเวีย
สร้างเสร็จ: 14 กันยายน 1488
ที่ตั้ง
ที่ตั้ง: 6 กิโลเมตร (3.7 ไมล์) จากกูราฮูมอรูลุย เทศมณฑลซูชาวา ประเทศโรมาเนีย
พิกัด: 47°31′1.56″N 25°51′51.3″E﻿ / ﻿47.5171000°N 25.864250°E﻿ / 47.5171000; 25.864250
ซากที่คงเหลือ: โบสถ์
เข้าถึงได้โดยสาธารณะ: มี
อารามวอรอเนตส์ (โรมาเนีย: Mănăstirea Voroneț) เป็นอารามสมัยกลางในเมืองกูราฮูมอรูลุย ประเทศโรมาเนีย เป็นหนึ่งในบรรดาอารามประดับจิตรกรรมที่โด่งดังทางตอนใต้ของภูมิภาคบูโควีนาในเทศมณฑลซูชาวา อารามสร้างขึ้นโดยชเตฟันมหาราชแห่งมอลเดเวียในปี 1488 สร้างแล้วเสร็จใน 3 เดือน 3 สัปดาห์ให้หลัง เพื่อฉลองชัยชนะในยุทธการที่วัสลุย อารามมักได้รับการขนานนามว่าเป็น "โบสถ์น้อยซิสทีนแห่งตะวันออก" ด้วยงานจิตรกรรมฝาผนังบนผนังด้านนอกของโบสถ์ งานจิตรกรรมปูนเปียกที่วอรอเนตส์ใช้สีน้ำเงินเฉดหนึ่งเป็นหลัก เฉดสีน้ำเงินนี้กลายมาเป็นที่รู้จักในชื่อ "น้ำเงินวอรอเนตส์" (albastrul de Voroneț)
โบสถ์นี้เป็นหนึ่งในโบสถ์ประดับจิตรกรรมแห่งมอลเดเวียที่ได้รับการขึ้นทะเบียนเป็นแหล่งมรดกโลกของยูเนสโก
ประวัติศาสตร์

ไม่เป็นที่ทราบแน่ชัดถึงอายุของอารามตั้งแต่หลังแรก ตำนานบอกเล่าว่ากษัตริย์ชเตฟันมหาราช เมื่อครั้นประสบปัญหาคุกคามจากชาวเติร์กได้เดินทางมาพบกับฤๅษีดานียิล (Daniil Sihastrul) ที่อารามในวอรอเนตส์เพื่อขอคำแนะนำ ดานียิลบอกให้ชเตฟันอย่ายอมแพ้ในการศึกครั้งนี้ ครั้นได้รับชัยชนะแล้ว ให้สร้างอารามขึ้นที่วอรอเนตส์เพื่ออุทิศแด่นักบุญจอร์จ จารึกเหนือทางเข้าเดิมของโบสถ์นักบุญจอร์จ จุดที่ปัจจุบันเป็นพื้นที่นอกโถงทางเข้า (exonarthex) มีจารึกไว้ว่า: "ข้าพเจ้า ขุนศึกชเตฟัน ด้วยความเมตตากรุณาของพระเจ้า ผู้ครองมอลเดเวีย บุตรของบอกดัน ได้เริ่มก่อสร้างอารามแห่งวอรอเนตส์ขึ้น เพื่อถวายเกียรติแด่นักบุญจอร์จผู้ศักดิ์สิทธิ์และเลื่องชื่อ ผู้เป็นผู้พลีชนม์ที่กล้าหาญ..."
ในปี 1547 กรีกอรีเย รอชกา มุขนายกมหานครแห่งมอลเดเวีย ได้สร้างพื้นที่นอกโถงทางเข้าขึ้นที่ปลายฝั่งตะวันตกของโบสถ์ และมีคำสั่งให้ประดับตกแต่งผนังภายนอกของโบสถ์ด้วยจิตรกรรมฝาผนัง ตามที่มีบันทึกไว้บนประตู
วอรอเนตส์กลายมาเป็นที่รู้จักในฐานะสำนักอักษรวิจิตร ที่ซึ่งนักบวชเดินทางมาเรียนเพื่ออ่าน เขียน และแปลเอกสารทางศาสนา สำนักของวอรอเนตส์ได้ผลิตไบเบิลฉบับแปลเป็นโรมาเนียสองฉบับที่เป็นที่รู้จักดี คือ Codicele Voronețean ค้นพบในปี 1871 และ Psaltirea Voronețeană ค้นพบในปี 1882 ปัจจุบันเป็นสมบัติเก็บรักษาไว้ที่บัณฑิตยสถานโรมาเนีย
อารามถูกทิ้งร้างในหลังปี 1775 เมื่อราชรัฐของฮาพส์บวร์คผนวกตอนเหนือมอลเดเวียเข้ากับตนเอง ชุมชนสังฆะได้กลับมาสู่อารามอีกครั้งในปี 1991 และมีการพัฒนา ก่อสร้างถาวรวัตถุในโบสถ์เรื่อยมา
แหล่งข้อมูลอื่น

360° panoramic images from Voroneț Monastery
Romania's Painted Churches
Photos from Romania : Monastery Voroneț
Photos of Mănăstirea Voroneț เก็บถาวร 2019-06-12 ที่ เวย์แบ็กแมชชีน
Voroneț
The Holy Monastery of Voroneț Romania's National Institute for Research and Development in Informatics
Bucovina - Treasures and Tranquillity
The Voroneț Monastery Rural Tourism in Romania
Voroneț Monastery เก็บถาวร 2012-02-16 ที่ เวย์แบ็กแมชชีน
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  อิสราเอล  สหรัฐ  เช็กเกีย
เอดีร์แน

| เอดีร์แน |
| --- | --- |
Town
มัสยิดเซลิม ออกแบบโดยมิมาร์ ซินาน สร้างในปี ค.ศ. 1575
   Justice Tower
เอดีร์แนสถานที่ตั้งของเอดีร์แน ในตุรกี
พิกัด: (166,000) 41°40′37″N 26°33′20″E﻿ / ﻿41.67694°N 26.55556°E﻿ / 41.67694; 26.55556
ประเทศ:  ตุรกี
Region: มาร์มารา
จังหวัด: จังหวัดเอดีร์แน
การปกครอง
 • ผู้ว่าการ: ฮัมดี เซเดฟชี (CHP)
ประชากร (2009)
 • ทั้งหมด: 141,570 คน
เขตเวลา: UTC+2 (EET)
 • ฤดูร้อน  (เวลาออมแสง): UTC+3 (EEST)
Licence plate: 22
เอดีร์แน (กรีก: Ανδριανούπολις, Adrianoupolis, บัลแกเรีย: Одрин, โรมาเนีย: Adrianopol, ฮังการี: Drinápoly, Sultan Murad's city, อังกฤษ: Edirne) เป็นเมืองในประเทศตุรกี ตั้งอยู่ทางตะวันตกสุดของประเทศ ใกล้ชายแดนประเทศกรีซและบัลแกเรีย เอดีร์แนเป็นเมืองหลวงของจักรวรรดิออตโตมัน ในปี ค.ศ. 1365-1453 ก่อนที่คอนสแตนติโนเปิลจะเป็นเมืองหลวงใหม่ของจักรวรรดิ ในปัจจุบันเอดีร์แนเป็นเมืองหลวงของจังหวัดเอดีร์แน ในเธรซตะวันออก เมืองมีประชากร 141,570 คนในปี ค.ศ. 2009 และเพิ่มขึ้นจาก 119,298 คนในปี ค.ศ. 2000
แนวร่วมปลดปล่อยชาติ (โรมาเนีย)

แนวร่วมปลดปล่อยชาติ (โรมาเนีย: Frontul Salvării Naționale) เป็นองค์กรทางการเมืองสำคัญที่ก่อตั้งขึ้นในช่วงการปฏิวัติโรมาเนียเมื่อเดือนธันวาคม ค.ศ. 1989 ซึ่งภายหลังปฏิวัติล้มล้างระบอบคอมมิวนิสต์สำเร็จ องค์กรนี้ก็กลายเป็นคณะปกครองประเทศโรมาเนีย และต่อมาก็แปรสภาพกลายเป็นพรรคการเมืองซึ่งครองที่นั่งมากสุดในสภาหลังการเลือกตั้งทั่วไปในปี 1990 โดยได้รับคะแนนเสียงถึง 66%
แนวร่วมปลดปล่อยชาติได้รับการประกาศก่อตั้งโดยอียอน อีลีเยสกู (Ion Iliescu) และเปเตร รอมัน (Petre Roman) เมื่อวันที่ 22 ธันวาคม ค.ศ. 1989 ในไม่กี่ชั่วโมงหลังการหลบหนีของนีกอลาเอ ชาวูเชสกู แนวร่วมปลดปล่อยชาติสามารถเข้ากุมอำนาจปกครองประเทศอย่างสมบูรณ์ภายในเวลาเพียงสี่วัน และสามารถจัดตั้งรัฐบาลเฉพาะกาลภายใต้การนำของอีลีเยสกู ผู้ขึ้นเป็นประธานาธิบดีเฉพาะกาล และรอมัน ผู้ขึ้นเป็นนายกรัฐมนตรีเฉพาะกาล สมาชิกประเดิมของแนวร่วมปลดปล่อยชาติ ประกอบด้วยบุคคลจากหลากหลายสาขา ทั้งนักวิชาการ นักศึกษา นายทหาร แต่ส่วนใหญ่เป็นอดีตนักคอมมิวนิสต์
เมอเรอเชชต์

| เมอเรอเชชต์ |
| --- | --- |
นิคม 
อนุสรณ์ศพเมอเรอเชชต์
   ตราอาร์ม
ที่ตั้งในเทศมณฑล
เมอเรอเชชต์ที่ตั้งในประเทศโรมาเนีย
พิกัด: 45°52′48″N 27°13′48″E﻿ / ﻿45.88000°N 27.23000°E﻿ / 45.88000; 27.23000
ประเทศ: โรมาเนีย
เทศมณฑล: วรันชา
การปกครอง
 • นายกเทศมนตรี (2020–2024) : วาเลรีเกอ-ดอเรล กีติก (พรรคประชาธิปไตยสังคม)
พื้นที่: 92 ตร.กม. (36 ตร.ไมล์)
ความสูง: 62 เมตร (203 ฟุต)
ประชากร (2011-10-31): 10,671 คน
 • ความหนาแน่น: 120 คน/ตร.กม. (300 คน/ตร.ไมล์)
เขตเวลา: EET/EEST (UTC+2/+3)
Postal code: 625200
เว็บไซต์: primariamarasesti.ro
เมอเรอเชชต์ (โรมาเนีย: Mărășești, ออกเสียง: [mərəˈʃeʃtʲ] ( ฟังเสียง)) เป็นเมืองขนาดเล็กในเทศมณฑลวรันชา ประเทศโรมาเนีย โดยมีหมู่บ้านหกแห่งภายใต้การปกครอง ได้แก่ เกอลีเมอเนชต์ (Călimănești), ฮาเรต (Haret), มอดรูเซน (Modruzeni), เปอดูเรน (Pădureni), ซีเรตู (Siretu) และตีชิตซา (Tișița)
ระหว่างสงครามโลกครั้งที่หนึ่งในปี 1917 ยุทธการที่เมอเรอเชชต์ระหว่างราชอาณาจักรโรมาเนียกับจักรวรรดิเยอรมันเกิดขึ้นใกล้กับเมืองนี้ การรบในครั้งนั้นถือเป็นการรบครั้งสำคัญครั้งสุดท้ายระหว่างจักรวรรดิเยอรมันกับอาณาจักรโรมาเนียในแนวรบโรมาเนียระหว่างสงครามโลกครั้งที่หนึ่ง อนุสรณ์ศพซึ่งบรรจุศพของทหารโรมาเนียรวม 5,037 ศพ สร้างขึ้นที่นี่เพื่อฉลองชัยชนะของโรมาเนีย มารียา ซาฮารียา (1905–1917) เกิดที่หมู่บ้านเปอดูเรนและทำงานเป็นผู้ตรวจการณ์ปืนใหญ่ในยามฉุกเฉินให้แก่กองทัพโรมาเนีย เธอเสียชีวิตระหว่างยุทธการที่เมอเรอเชชต์ ร่างของเธอได้รับการบรรจุไว้ในอนุสรณ์ศพที่นี่ ถือเป็นศพของบุคคลที่มีอายุน้อยที่สุดในอนุสรณ์
เทศมณฑลอัลบา

| เทศมณฑลอัลบา Județul Alba |
| --- | --- |
เทศมณฑล
   ธง ตราอาร์ม
ที่ตั้งเทศมณฑลอัลบาในประเทศโรมาเนีย
ประเทศ:  โรมาเนีย
ภูมิภาคการพัฒนา1: เชนตรู
ภูมิภาคทางประวัติศาสตร์: ทรานซิลเวเนีย
ที่ตั้งเทศมณฑล: อัลบายูลียา
การปกครอง
 • ประเภท: คณะกรรมการเทศมณฑล
 • ประธานคณะกรรมการ เทศมณฑล: ยอน ดูมีเตรล (เปเดเอล)
 • ผู้ว่าการเทศมณฑล2: ดัน ซีเมดรู-กอรียอลัน
พื้นที่
 • ทั้งหมด: 6,242 ตร.กม. (2,410 ตร.ไมล์)
อันดับพื้นที่: อันดับที่ 16 ในโรมาเนีย
ประชากร
 • ทั้งหมด: 327,224 คน
 • อันดับ: อันดับที่ 29 ในโรมาเนีย
 • ความหนาแน่น: 52 คน/ตร.กม. (140 คน/ตร.ไมล์)
เขตเวลา: UTC+2 (เวลายุโรปตะวันออก)
 • ฤดูร้อน  (เวลาออมแสง): UTC+3 (เวลาออมแสงยุโรปตะวันออก)
รหัสไปรษณีย์: 51wxyz3
รหัสพื้นที่: +40 x584
ป้ายทะเบียนพาหนะ: AB5
จีดีพี: 2.940 พันล้านดอลลาร์สหรัฐ (2015)
จีดีพีต่อหัว: 8,970 ดอลลาร์สหรัฐ (2015)
เว็บไซต์: คณะกรรมการเทศมณฑล ศาลากลางเทศมณฑล
1ภูมิภาคการพัฒนาของโรมาเนียไม่มีบทบาทด้านการบริหาร โดยได้รับการจัดตั้งขึ้นเพื่อให้สอดคล้องกับเขตการปกครองระดับ NUTS-II ของประเทศสมาชิกสหภาพยุโรปและเป็นพื้นฐานสำหรับการพัฒนาเงินทุนภายใต้การทำงานร่วมกันและวัตถุประสงค์ของนโยบายภูมิภาคของสหภาพยุโรป 2ณ ค.ศ. 2007 ผู้ว่าการเทศมณฑลไม่ใช่นักการเมือง แต่เป็นเจ้าหน้าที่ของรัฐ เขา (หรือเธอ) ไม่ได้รับอนุญาตให้เป็นสมาชิกพรรคการเมืองและถูกห้ามทำกิจกรรมทางการเมืองใด ๆ ในช่วงหกเดือนแรกหลังจากการลาออก (หรือการถูกปลดออก) จากหน่วยงานของรัฐ 3w, x, y, และ z แทนตัวเลขที่บ่งบอกเมือง ถนน ส่วนของถนน หรือแม้แต่อาคารที่อยู่ 4x แทนตัวเลขที่บ่งบอกผู้ให้บริการ: 2 หมายถึงรอมเตเลกอม อดีตผู้ให้บริการแห่งชาติ และ 3 หมายถึงเครือข่ายโทรศัพท์ภาคพื้นดินอื่น ๆ 5ใช้กับทั้งป้ายทะเบียนของยานพาหนะที่ใช้งานได้เฉพาะในเขตเทศมณฑล (เช่น ยานพาหนะอรรถประโยชน์, เอทีวี, ฯลฯ) และยานพาหนะที่ใช้นอกเขต
อัลบา (โรมาเนีย: Alba; ฮังการี: Fehér) เป็นเทศมณฑลแห่งหนึ่งในภูมิภาคทรานซิลเวเนียทางตอนกลาง-ตะวันตกของประเทศโรมาเนีย มีอาณาเขตติดต่อเทศมณฑลซีบิวและเทศมณฑลมูเรชทางตะวันออก เทศมณฑลกลุฌทางเหนือ เทศมณฑลบีฮอร์และเทศมณฑลอารัดทางตะวันตก และเทศมณฑลฮูเนดออาราทางใต้
เทศมณฑลอัลบามีพื้นที่ 6,242 ตารางกิโลเมตร ประชากร 382,747 คน (ค.ศ. 2002) และความหนาแน่น 64 คนต่อตารางกิโลเมตร เมืองหลักของเทศมณฑลคืออัลบายูลียาซึ่งมีประชากรทั้งหมด 63,536 คน
อาเรนานัตซียอนาเลอ

| --- | --- |
ยูฟ่า 
th
ที่ตั้ง: เลขที่ 37 ถนนบาซาราเบีย เขตที่ 2 บูคาเรสต์ โรมาเนีย
พิกัด: 44°26′13.95″N 26°09′09.03″E﻿ / ﻿44.4372083°N 26.1525083°E﻿ / 44.4372083; 26.1525083
เจ้าของ: เทศบาลบูคาเรสต์
ที่นั่งพิเศษ: 42
ความจุ: 55,634 ที่นั่ง (ฟุตบอล)
สถิติผู้ชม: 53,329 (โรมาเนีย พบ เนเธอร์แลนด์  16 ตุลาคม ค.ศ. 2012)
ขนาดสนาม: 105 × 68 เมตร
พื้นผิว: หญ้า
การก่อสร้าง
ลงเสาเข็ม: 20 กุมภาพันธ์ ค.ศ. 2008
เปิดใช้สนาม: 6 กันยายน ค.ศ. 2011
งบประมาณในการก่อสร้าง: 234 ล้านยูโร (338 ล้านยูโรใน ค.ศ. 2021)
สถาปนิก: แกร์คัน, มาร์ค และหุ้นส่วน
ผู้รับเหมาหลัก: มัคส์ เบอเกิล   อัสตัลดี
การใช้งาน
ฟุตบอลทีมชาติโรมาเนีย (2011–ปัจจุบัน) เฟเชเซเบ (2015–ปัจจุบัน) ดีนามอบูกูเรชต์ (2020–ปัจจุบัน)
อาเรนานัตซียอนาเลอ (โรมาเนีย: Arena Națională) เป็นสนามฟุตบอลที่มีหลังคาเปิด-ปิดได้ ตั้งอยู่ที่บูคาเรสต์ในประเทศโรมาเนีย เปิดใช้งานใน ค.ศ. 2011 บนที่ตั้งของสนามกีฬาแห่งเดิมที่ถูกทำลายระหว่าง ค.ศ. 2007 ถึง 2008 สนามแห่งนี้ใช้จัดการแข่งขันฟุตบอลสำคัญหลายนัด โดยเป็นสนามเหย้าของฟุตบอลทีมชาติโรมาเนียและเป็นสนามจัดแข่งขันโรมาเนียนคัพรอบชิงชนะเลิศ นอกจากนี้ ยังเป็นสนามเหย้าของสโมสรเฟเชเซเบและดีนามอบูกูเรชต์
สนามมีความจุ 55,634 ที่นั่ง จึงถือเป็นสนามฟุตบอลที่ใหญ่ที่สุดในประเทศโรมาเนีย สนามแห่งนี้ออกแบบโดยแกร์คัน, มาร์ค และหุ้นส่วน สร้างโดยมัคส์ เบอเกิล และอัสตัลดี ซึ่งเป็นผู้รับเหมาก่อสร้างจากเยอรมนีและอิตาลีตามลำดับ สนามมีหลังคาที่เลื่อนเปิดปิดได้ในระหว่างการแข่งขัน
สนามแห่งนี้เป็นสนามฟุตบอลยูฟ่าประเภท 4 เคยใช้จัดการแข่งขันยูฟ่ายูโรปาลีก นัดชิงชนะเลิศ 2012 และบางนัดของฟุตบอลชิงแชมป์แห่งชาติยุโรป 2020 นอกจากนี้ ยังใช้จัดการแสดงคอนเสิร์ตด้วย
แหล่งข้อมูลอื่น

Arena Națională Official website
| ก่อนหน้า |  | อาเรนานัตซียอนาเลอ |  | ถัดไป |
| --- | --- | --- | --- | --- |
| อวีวาสเตเดียม ดับลิน |  | สนามแข่งขันนัดชิงชนะเลิศ ยูฟ่ายูโรปาลีก  (2012) |  | อัมสเตอร์ดัมอารีนา อัมสเตอร์ดัม |
| ด ค กสนามกีฬาฟุตบอลชิงแชมป์แห่งชาติยุโรป 2020 |
| --- | --- |
  โยฮัน ไกรฟฟ์อาเรนา (อัมสเตอร์ดัม)   สนามกีฬาโอลิมปิก (บากู)   ลาการ์ตูฆา (เซบิยา)   อาเรนานัตซียอนาเลอ (บูคาเรสต์)   ปุชกาชออเรนอ (บูดาเปสต์)   สนามกีฬาพาร์เกิน (โคเปนเฮเกน)   แฮมป์เดนพาร์ก (กลาสโกว์)   สนามกีฬาเวมบลีย์ (ลอนดอน)   อัลลีอันทซ์อาเรนา (มิวนิก)   สตาดีโอโอลิมปีโก (โรม)   สนามกีฬาเครสตอฟสกี (เซนต์ปีเตอส์เบิร์ก)